ક્રિસ ગેલ ટી-20 અને આઇપીએલના ઇતિહાસમાં સૌથી ખતરનાક બેટ્સમેન ગણાય છે.ગેલને કોઇ પણ સ્પિનર પ્રથમ બોલ પર આઉટ કરી શક્યુ નહતું પરંતુ હનુમા વિહારીએ આઇપીએલ 2013માં આ કમાલ કરી સૌને ચોકાવી દીધા હતા. તે સમયે ક્રિસ ગેલ બેંગલુરૂ ટીમ તરફથી રમી રહ્યો હતો અને 19 વર્ષનો હનુમા વિહારી હૈદરાબાદ તરફથી પોતાની પ્રથમ આઇપીએલ સિઝન રમવા ઉતર્યો હતો. તે મેચમાં ક્રિસ ગેલ બેટિંગ કરવા ઉતર્યો પરંતુ હૈદરાબાદના કેપ્ટને હનુમા વિહારીને બોલિંગ કરવા ઉતાર્યો હતો. ગેલ વિકેટકીપરના હાથે પ્રથમ બોલ પર જ કેચ આઉટ થયો હતો. હનુમા વિહારીએ ફર્સ્ટ ક્લાસ ક્રિકેટમાં કુલ 19 વિકેટ ઝડપી છે.